4. 18.04.2013թ. այցելել են ՀՀ Ազգային ժողով և հանդիպել են ՀՀ Ազգային ժողովի նախագահի գլխավոր խորհրդական պ-ն Վրեժ Գասպարյանի և նախագահի իրավական հարցերով օգնական Քրիստինա Գրիգորյանի հետ: Մոտ 2.5 ժամ տևած հանդիպման ընթացքում պ-ն Գասպարյանն ու տ-ն Գրիգորյանը ուսանողներին ներկայացրեցին Ազգային ժողովի ձևավորման և գործունեության կարգը, խոսեցին Ազգային ժողովի բարեխիղճ գործունեության ապահովման, Ազգային ժողովում աշխատանքի ընդունման մեխանիզմի, էթիկայի հանձնաժողովի գործունեության մասին: Պ-ն Գասպարյանը հորդորեց ուսանողներին լավ սովորել, քանի որ դա է արհեստավարժության գրավականը, միշտ հետևել էթիկայի կանոններին և ազնիվ լինել: Նրանք ուսանողների համար շրջայց կազմակերպեցին Ազգային ժողովի շենքում և պարտեզում, ինչպես նաև հնարավորություն ընձեռեցին, որ ուսանողները լինեն Խորհրդարանի նիստերի դահլիճում: Դա իսկապես մեծ իրադարձություն էր ուսանողների համար, քանի որ արված բացառություն էր մեր ծրագրի պրակտիկանտների համար: Ուսանողները այցելել են նաև Ազգային ժողովի գրադարան և զրույց ունեցել գրադարանի վարիչի հետ: